Komission asetus (ETY) N:o 2600/85, annettu 16 päivänä syyskuuta 1985, humalan varmentamista koskevista yksityiskohtaisista säännöistä annetun asetuksen (ETY) N:o 890/78 muuttamisesta



Virallinen lehti nro L 248 , 17/09/1985 s. 0009 - 0010

Suomenk. erityispainos Alue 3 Nide 19 s. 0160

Espanjank. erityispainos: Luku 03 Nide 37 s. 0243

Ruotsink. erityispainos Alue 3 Nide 19 s. 0160

Portugalink. erityispainos: Luku 03 Nide 37 s. 0243



KOMISSION ASETUS (ETY) N:o 2600/85, annettu 16 päivänä syyskuuta 1985, humalan varmentamista koskevista yksityiskohtaisista säännöistä annetun asetuksen (ETY) N:o 890/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 2 artiklan 5 kohdan, sekä katsoo, että, komission asetuksessa (ETY) N:o 890/78(2), sellaisena kuin se on viimeksi muutettuna asetuksella (ETY) N:o 1979/83(3), säädetään humalan kaupan pitämisen vähimmäisvaatimuksista; näihin vaatimuksiin kuuluu käsittelemättömän humalan suojuslehtien enimmäismäärä, kauppatapa on osoittanut, että suojuslehtien määrä ei yleensä vaikuta humalan laatuun; tästä syystä tämä kaupan pitämisen vaatimus voidaan poistaa, ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 890/78 liitteet I ja II tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan humalaan satovuodesta 1985. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä syyskuuta 1985. Komission puolesta Frans ANDRIESSEN Varapuheenjohtaja (1) EYVL N:o L 175, 4.8.1971, s. 1 (2) EYVL N:o L 117, 29.4.1978, s. 43 (3) EYVL N:o L 195, 19.7.1984, s. 34 LIITE 1 Korvataan liite I seuraavasti: "LIITE I >TAULUKON PAIKKA> " 2 Korvataan liitteessä II olevan C kohdan 1 alakohta seuraavasti: "1 Humalan lehti-, varsi- ja roskapitoisuuden määritys Viisi 100 gramman näytettä seulotaan 2 mm:n seulalla. Seulomalla saadut lupuliini ja roskat ja siemenet kootaan, ja siemenet erotellaan käsin. Näytteet pannaan syrjään. Kahden millimetrin seulalle jäänyt aines siirretään 10 millimetrin seulalle ja seulotaan uudelleen. Humalan tähkät, lehdet, varret ja vieraat aineet kootaan seulalta käsin, kun terälehdet, siemenet, lupuliini, roskat sekä jonkin verran lehtien ja varsien osia menee seulan läpi. Kaikki tämä aines lajitellaan käsin seuraavasti: 1 lehdet ja varret, 2 humala (terälehdet, tähkät ja lupuliini), 3 roskat, 4 siemenet. Roskia ja lupuliinia on mahdoton erottaa toisistaan. Tämän vuoksi niiden kummankin prosenttiosuus arvioidaan puolueettomasti värin perusteella ja kummankin paino lasketaan olettaen, että niiden tiheydet ovat samat. Kumpikin ryhmä punnitaan ja niiden prosenttiosuus määritetään suhteessa alkuperäisen näytteen painoon."